**Migos** var en amerikansk hip hop-trio fra Lawrenceville, Georgia, som ble startet i 2008. Migos bestod opprinnelig av tre rappere kjent som Quavo, Offset og Takeoff. Sistnevnte ble skutt og drept i Houston 1. november 2022, som førte til at Migos senere ble bekreftet oppløst.

Historie
--------

Migos ble startet opp i 2008 av Quavo (Quavious Keyate Marshall), Offset (Kiari Kendrell Cephus) og Takeoff (Kirshnik Khari Ball), opprinnelig kjent som Polo Club og kommer fra Lawrenceville, Georgia. De tre medlemmene er i slekt og er vokst opp sammen; Quavo er Takeoffs onkel, og Offset er Quavo og Takeoffs søskenbarn.

Den 28. oktober 2016 ga Migos ut den første singelen av albumet *Culture*, som heter «Bad and Boujee». Den ble produsert av Metro Boomin og har gjestevokal fra rapperen Lil Uzi Vert. Musikkvideoen kom ut 31. oktober 2016, og «Bad and Boujee» ble den første singelen av Migos som kom på 1. plass på Billboard Hot 100. Deres andre studioalbum, *Culture*, ble utgitt 27. januar 2017. Det ble også Migos' første album som kom på 1. plass på Billboard Hot 200.

Den 27. oktober 2017 ga Migos ut «MotorSport», som første singel fra *Culture II*, med Nicki Minaj og Cardi B som gjesteartister. Den andre singelen, «Stir Fry» ble gitt ut 20. desember 2017 med musikkvideoen på trioens offisielle YouTube-kanal. Det tredje studioalbumet, *Culture II* ble utgitt 26. januar 2018. Albumet inneholdt 24 spor, og er blitt produsert av bl.a. Metro Boomin, Dun Deal, Murda Beatz, Travis Scott, Zaytoven med flere.

I oktober 2018 uttalte Quavo at Migos' fjerde studioalbum, *Culture III*, vil bli utgitt tidlig i 2019. Offset uttalte i senere tid at albumet blir det siste i Culture-trilogien, og har i tillegg en låt med en gjesteopptreden fra den nå avdøde rapperen Juice Wrld, som heter «Antisocial». *Culture III* ble utgitt 11. juni 2021, og debuterte på andreplass på Billboard 200 og på femteplass på Topplista i Norge.

Konserter i Norge
-----------------

* 9. august 2017 – Øyafestivalen, Oslo
* 7. juli 2018 – Palmesus, Kristiansand

Diskografi
----------

Utdypende artikkel: Migos' diskografi

* *Yung Rich Nation* (2015)
* *Culture* (2017)
* *Culture II* (2018)
* *Culture III* (2021)

Referanser
----------

1. ↑  «Migos Rises From The Bando To The Mainstream» **(engelsk)**. XXL. 27. januar 2017.
2. ↑  «Migos Rapper Takeoff Dead at 28, Shot in Houston». *TMZ* **(engelsk)**. Besøkt 1. november 2022.
3. ↑  «Migos' 'Bad and Boujee,' Featuring Lil Uzi Vert, Tops Hot 100» **(engelsk)**. Billboard.
4. ↑  «Stream Migos' New Album "Culture"». *HotNewHipHop* **(engelsk)**. 27. januar 2017.
5. ↑  «MIGOS PREVIEW NEW SONG "MOTORSPORT" WITH CARDI B AND NICKI MINAJ» **(engelsk)**. XXL. 26. oktober 2017. Besøkt 27. oktober 2017.
6. ↑  «Quavo Teases Release Date For Migos' 'Culture III'». HotNewHipHop. 17. oktober 2018. Besøkt 18. oktober 2018.

Eksterne lenker
---------------

* (en) Offisielt nettsted Rediger på Wikidata

* (en) Migos – kategori av bilder, video eller lyd på Commons Rediger på Wikidata
* (en) Migos på Apple Music Rediger på Wikidata

* (en) Migos på Discogs Rediger på Wikidata

* (en) Migos på MusicBrainz Rediger på Wikidata

* (en) Migos på SoundCloud Rediger på Wikidata

* (en) Migos på Spotify Rediger på Wikidata

* (en) Migos på Songkick Rediger på Wikidata

* (en) *Migos* på Last.fm Rediger på Wikidata

* (en) Migos på Genius — sangtekster Rediger på Wikidata

* (en) Migos på AllMusic Rediger på Wikidata
* Migos på Twitter Rediger på Wikidata

* Migos på Twitter Rediger på Wikidata

* Migos på Facebook Rediger på Wikidata

* Migos på Instagram Rediger på Wikidata

* Migos på YouTube Rediger på Wikidata

* Migos på TikTok Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** ISNI **·** BBC Things **·** MusicBrainz **·** Discogs **·** AllMusic
 |